**Fagforbundet Helse, Sosial og Velferd, Oslo sine retningslinjer knyttet til budsjett:**

- Foreningen gir en årlig utgiftsgodtgjørelse på kr. 2500 til hovedtillitsvalgte og medlemmer av fagforeningsstyret. Dette er ment å dekke reiseutgifter knyttet til møtevirksomhet og andre utgifter knyttet til vervet. Det forutsettes at hovedtillitsvalgte har fungert i vervet i minst 2/3 deler av årsmøteperioden. For styremedlemmer er det en forutsetning med oppmøte på minimum 60% av styremøtene. Det utbetales ikke dobbel godtgjørelse for tillitsvalgte med flere verv.

- Foreningen utbetaler diettgodtgjørelse for tillitsvalgte og medlemmer som i foreningens regi deltar på kurs/konferanser/reiser der matservering ikke er inkludert. Fagforbundets diettsatser følges.

- Foreningen gir som hovedregel solidaritetsbevis som gave til foredragsholdere o.l.

- Styret i Fagforbundet Helse, Sosial og Velferd, Oslo kan bevilge opptil kr. 4000 til andre organisasjoner og arrangementer. Alle søknader om økonomisk støtte styrebehandles eller behandles på medlemsmøte.

- Arbeidsutvalget i Fagforbundet Helse, Sosial og Velferd, Oslo, har fullmakt til å sende gaver/blomster for å markere livshendelser til foreningas tillitsvalgte og medlemmer som gjør/har gjort en særskilt innsats for foreningen. Beløpsgrense settes til 1000 kr.

- Kjøregodtgjørelse dekkes med et beløp som tilsvarer bruk av offentlig transport. Dersom det ikke er mulig å benytte offentlig transport, dekkes kjøregodtgjørelse etter statens reiseregulativ.

Vi ønsker at medlemmer og tillitsvalgte skal benytte seg av kollektivtransport på kurs/konferanser/reiser i foreningens regi.

-Klubbene har inntil 300 kr/per yrkesaktive medlem/per år til disposisjon til fagforeningsaktiviteter. Klubbene beslutter selv hvordan disse pengene brukes. Pengene kan eksempelvis brukes til å dekke mat til medlemsmøter, innkjøp av fagforbundeteffekter til medlemmer og lokal verveaktivitet. Pengene er ment for å gi klubbene et nødvendig handlingsrom for aktiviteter uten først å måtte søke styret.